[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 5.6.2009

COM(2009) 264 окончателен

2006/0006 (COD)

СТАНОВИЩЕ НА КОМИСИЯТА съгласно член 251, параграф 2, трета алинея, буква в) от Договора за ЕО относно внесените от Европейския парламент изменения в общата позиция на Съвета по отношение на предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА И НА СЪВЕТА за определяне на реда за прилагане на Регламент (ЕО) № 883/2004 за координация на системите за социална сигурност

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2006/0006 (COD)

СТАНОВИЩЕ НА КОМИСИЯТА съгласно член 251, параграф 2, трета алинея, буква в) от Договора за ЕО относно внесените от Европейския парламент изменения в общата позиция на Съвета по отношение на предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА И НА СЪВЕТА за определяне на реда за прилагане на Регламент (ЕО) № 883/2004 за координация на системите за социална сигурност

1. Въведение

Съгласно разпоредбите на член 251, параграф 2, трета алинея, буква в) от Договора за ЕО Комисията представя становище относно измененията, предложени от Европейския парламент на второ четене. Комисията излага по-долу становището си относно осемте изменения, приети от Парламента.

2. Обща информация

Дата на предаване на предложението на Европейския парламент и на Съвета (документ COM (2006) 16 окончателен — 2006/0006 COD): | 31 януари 2006 г. |

Дата на становището на Европейския икономически и социален комитет: | 26 октомври 2006 г. |

Дата на становището на Европейския парламент на първо четене: | 9 юли 2008 г. |

Дата на предаване на измененото предложение: | 15 октомври 2008 г. |

Дата на приемане на общата позиция: | 17 декември 2008 г. |

Дата на приемане на съобщението на Комисията: | 7 януари 2009 г. |

Дата на становището на Европейския парламент на второ четене: | 22 април 2009 г. |

3. Цел на предложението

Целта на предложението е да допълни процеса на модернизиране на съществуващите правила за координация на националните системи за социална сигурност, заменяйки действащия понастоящем регламент за прилагане[1].

С него се цели да се определи за всички участващи страни (осигурените лица, техните работодатели, институциите за социална сигурност и компетентните органи на държавите-членки) редът за прилагане на правилата, установени в основния Регламент (ЕО) № 883/2004[2]. С предложението се цели опростяване и изясняване на съществуващите в момента процедури. С него също така се изясняват правата и задълженията на различните страни. С новите правила се активизира сътрудничеството между институциите и се насърчават прозрачността и взаимното доверие. По-активното сътрудничество ще бъде подпомагано от нова система за електронен обмен на данни между държавите-членки, която подобрява ефективността и прецизността.

4. Становище на Комисията относно измененията, внесени от Европейския парламент

4.1. Изменения, приети от Комисията

Комисията приема всички 8 изменения, приети от Парламента. Осемте изменения бяха договорени след неформални контакти между Парламента и Съвета с оглед постигане на споразумение на второ четене. Измененията са от техническо естество и имат за цел по-специално да се гарантира, че засегнатите лица получават навременен отговор на своите запитвания от компетентната институция и подходяща информация, включително насоки относно административни процедури.

5. Заключение

Съгласно член 250, параграф 2 от Договора за ЕО Комисията изменя предложението си, както е посочено по-горе.

[1] Регламент (ЕИО) № 574/72 на Съвета от 21 март 1972 г. за определяне на реда за прилагане на Регламент (ЕИО) № 1408/71 за прилагането на схеми за социална сигурност на заети лица, самостоятелно заети лица и членове на техните семейства, които се движат в рамките на Общността, OВ L 74, 27.3.1972 г., стр. 1.

[2] ОВ L 166, 30.4.2004 г., поправена версия в ОВ L 200, 7.6.2004 г., стр.1.